**NADLIMITNÁ ZÁKAZKA**

**VEREJNÁ SÚŤAŽ**

v zmysle § 66 zákona č. 343/2015 Z. z. o verejnom obstarávaní v platnom znení   
(ďalej len „zákon o verejnom obstarávaní“)

**SÚŤAŽNÉ PODKLADY**

**„Digitálna infraštruktúra škôl - Národný centrálny uzol (NCU)“**

**A.2 Podmienky účasti**

Bratislava, 12.6. 2025

# A.2 Podmienky účasti

### Všeobecné usmernenia

* 1. Záujemcom je hospodársky subjekt, ktorý má záujem o účasť vo verejnom obstarávaní.
  2. Uchádzačom je hospodársky subjekt, ktorý predložil ponuku.
  3. Hospodárskym subjektom môže byť fyzická osoba, právnická osoba alebo skupina takýchto osôb, ktorá predkladá ponuku.
  4. Skupina dodávateľov preukazuje splnenie podmienok účasti vo verejnom obstarávaní týkajúcich sa:
     1. osobného postavenia (§ 32 Zákona o verejnom obstarávaní – ďalej aj ako ZVO) za každého člena skupiny osobitne a splnenie podmienok účasti vo verejnom obstarávaní týkajúce sa finančného a ekonomického postavenia (§ 33 ZVO) a technickej spôsobilosti alebo odbornej spôsobilosti (§ 34 ZVO) preukazuje spoločne za všetkých členov skupiny.

1.4.2 Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.

### Podmienky účasti vo verejnom obstarávaní podľa §32 Zákona o verejnom obstarávaní týkajúce sa osobného postavenia

2.1 Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO.

2.2 Verejný obstarávateľ požaduje pre splnenie podmienky účasti podľa § 32 ods. 1 písm. e) ZVO **zápis podniku poskytujúceho elektronické komunikačné siete alebo elektronické komunikačné služby do evidencie Úradu pre reguláciu elektronických komunikácií a poštových služieb vedenej podľa § 10 ods. 3 zákona č. 452/2021 Z. z. o elektronických komunikáciách v znení neskorších predpisov.**

Verejný obstarávateľ overí splnenie podmienky prostredníctvom údajov zverejnených na webovom sídle Úrad pre reguláciu elektronických komunikácií a poštových služieb

<https://www.teleoff.gov.sk/urad/odbory-oddelenia/odbor-regulacie-elektronickych-komunikacii/zoznam-podnikov/>

2.3 Uchádzač preukazuje podmienky účasti uvedené v § 32 ods. 1 ZVO podľa § 32 ods. 2, resp. podľa ods. 4 alebo ods. ZVO.

2.4 Podmienky účasti podľa § 32 ods. 1 písm. a) ZVO, musí spĺňať aj iná osoba ako osoba podľa odseku 1 písm. a) zákona, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Takáto osoba je definovaná v § 32 ods. 8 ZVO. Splnenie podmienky účasti podľa prvej vety preukazuje uchádzač predložením čestného vyhlásenia podľa vzoru uvedeného v časti C.1 Prílohy (príloha č.9) týchto súťažných podkladov alebo vyhlásenia urobeného pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia. V čestnom vyhlásení alebo vyhlásení uchádzač uvedie zoznam osôb v zmysle vyššie uvedeného.

**Doklady, ktoré sa nepredkladajú**:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 ZVO predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

* výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,
* potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,
* potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,
* potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) zákona.
* výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

Upozornenie:

* uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: **krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu**.
* **Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona – prostredníctvom zápisu do zoznamu hospodárskych subjektov**.
* Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

2.5 Doklady a dokumenty, prostredníctvom ktorých uchádzač preukazuje splnenie podmienok účasti týkajúce sa osobného postavenia podľa § 32 ZVO sú uvedené v oznámení o vyhlásení verejného obstarávania.

### Podmienky účasti vo verejnom obstarávaní týkajúce sa finančného a ekonomického postavenia podľa §33 Zákona o verejnom obstarávaní

Nevyžaduje sa.

### Podmienky účasti vo verejnom obstarávaní týkajúce sa technickej alebo odbornej spôsobilosti podľa §34 Zákona o verejnom obstarávaní

4.1 **§ 34 ods.1 písm. a) zákona:**

Uchádzač preukazuje svoju technickú alebo odbornú spôsobilosť zoznamom dodávok tovaru alebo poskytnutých služieb za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

4.1.1 Minimálna požadovaná úroveň štandardov a doklady a dokumenty, ktorými uchádzač preukazuje splnenie podmienok účasti týkajúce sa technickej alebo odbornej spôsobilosti podľa § 34 ods. 1 písm. a) ZVO:

Uchádzač predloží zoznam poskytnutých služieb za predchádzajúcich päť rokov od vyhlásenia verejného obstarávania, ktorý bude preukazovať poskytnutie služieb uvedených v bode 4.1.1. i).

Zoznamom poskytnutých služieb uchádzač preukáže poskytnutie služieb rovnakého alebo obdobného charakteru ako je predmet zákazky (obdobným predmetom zákazky sa rozumie zákazka na poskytovanie služieb v trvaní minimálne **12 mesiacov** nepretržite a súčasne minimálne pre **1.000 koncových používateľov**) definovaná požiadavkami a) až h) uvedenými v bode 4.1.1 i).

Na preukázanie splnenia podmienky účasti, t. j. jednotlivých požiadaviek uvedených v bodoch a) až h) bodu 4.1.1 i), môže uchádzač predložiť jednu alebo viacero zákaziek (referencií).

Jednou zákazkou môže uchádzač preukázať splnenie jednej alebo viacerých požiadaviek z bodov a) až h).

Každú jednotlivú požiadavku z bodov a) až h) však musí uchádzač preukázať v rámci jednej zákazky – nie je prípustné preukazovať splnenie tej istej požiadavky kombináciou viacerých zákaziek.

*Príklad: Ak uchádzač predkladá jednu referenciu, ktorou preukazuje splnenie požiadaviek podľa bodov a), b) a c), je to prípustné. Nie je však prípustné, ak by uchádzač chcel preukázať splnenie napríklad len požiadavky b) dvomi rôznymi zákazkami, pričom každá samostatne by nespĺňala všetky požadované parametre.*

**4.1.1 i):**

1. služby prepojenia minimálne 50 rôznych lokalít (lokalitou (adresou) sa pre účely tohto verejného obstarávania rozumie súbor údajov, do ktorého patria minimálne: názov ulice a orientačné číslo alebo súpisné číslo domu a názov obce alebo názov časti obce a názov štátu) k centrálnemu bodu využitím WAN konektivity ktorá umožňuje prenos dát medzi lokalitou v ktorej uchádzač zriaďoval a prevádzkoval služby zabezpečujúce prenos dát k a z centrálneho bodu použitím WAN konektivity. Tieto služby zabezpečoval v trvaní 12 mesiacov nepretržite a súčasne minimálne pre 1000 koncových používateľov,
2. služby zabezpečovania pripojenia lokality k centrálnemu bodu použitím WAN konektivity  zabezpečoval v lokalitách s poskytovaním SLA na úrovni 8 hodín na odstránenie poruchy od nahlásenia (Time to repair) v lokalite na zariadení pripájajúcom lokalitu a  na komponentoch centrálneho bodu s ktorým zariadenie v lokalite komunikuje v trvaní minimálne 12 mesiacov nepretržite a súčasne minimálne pre 1 000 koncových používateľov,
3. služby manažmentu a monitoringu riešenia pripojenia lokality k WAN a centrálnych sieťových a bezpečnostných služieb v trvaní minimálne 12 mesiacov nepretržite a súčasne minimálne pre 1 000 koncových používateľov,
4. poskytovanie služieb Service Desk - Helpdesk, Ticketing v trvaní minimálne 12 mesiacov nepretržite a súčasne minimálne pre 1 000 koncových používateľov,
5. služby sieťovej bezpečnosti, vrátane prevádzky služieb centrálneho filtrovania webového obsahu, zabezpečovania centrálneho firewall-u, prevádzky služieb centrálnej ochrany proti DDoS a služieb Security Operations Centre (SOC) a riadenia prístupov používateľov  do sieti LAN a súčasne WLAN v trvaní minimálne 12 mesiacov nepretržite a súčasne minimálne pre 1 000 koncových používateľov,
6. služby riadenia prístupov  do sieti LAN a súčasne WLAN a integrácie na centralizovaný identity management v trvaní minimálne 12 mesiacov nepretržite a súčasne minimálne pre 1 000 koncových používateľov,
7. prevádzka služieb centrálneho pripojenia viacerých lokalít do siete Internet v centrálnom bode v trvaní minimálne 12 mesiacov nepretržite a súčasne minimálne pre 1 000 koncových používateľov,
8. prevádzka služieb centrálnej správy IP adries pripájaných lokalít v trvaní minimálne 12 mesiacov nepretržite a súčasne minimálne pre 1 000 koncových používateľov.

4.1.2 Minimálna požadovaná úroveň štandardov a doklady a dokumenty, ktorými uchádzač preukazuje splnenie podmienok účasti týkajúce sa technickej alebo odbornej spôsobilosti podľa § 34 ods. 1 písm. a) ZVO:

Uchádzač predloží zoznam poskytnutých služieb za predchádzajúcich päť rokov od vyhlásenia verejného obstarávania, ktorý bude preukazovať poskytnutie služieb uvedených v bode 4.1.2. i).

Zoznamom poskytnutých služieb uchádzač preukáže poskytnutie služieb rovnakého alebo obdobného charakteru ako je predmet zákazky (obdobným predmetom zákazky sa rozumie zákazka na poskytovanie nasledujúcich služieb v trvaní **minimálne 24 mesiaco**v nepretržite a súčasne minimálne pre **10 000 koncových používateľov**) pri splnení nasledovnej podmienky:

uchádzač preukáže splnenie podmienky účasti jednou zákazkou (referenciou), ktorá súčasne musí zahŕňať aspoň 3 z požiadaviek uvedených v bode 4.1.2 i) pričom jednou z týchto služieb musí byť služba uvedená v bode 4.1.2 i) písmeno e).

To znamená, že predložená referencia musí obsahovať kombináciu akýchkoľvek dvoch služieb zo zoznamu v bode 4.1.2.i), pričom povinne musí byť zahrnutá aj služba podľa bodu e) .

**4.1.2 i):**

1. služby prepojenia minimálne 50 rôznych lokalít (lokalitou (adresou) sa pre účely tohto verejného obstarávania rozumie súbor údajov, do ktorého patria minimálne: názov ulice a orientačné číslo alebo súpisné číslo domu a názov obce alebo názov časti obce a názov štátu) k centrálnemu bodu využitím WAN konektivity ktorá umožňuje prenos dát medzi lokalitou v ktorej uchádzač zriaďoval a prevádzkoval služby zabezpečujúce prenos dát k a z centrálneho bodu použitím WAN konektivity,
2. služby zabezpečovania pripojenia lokality k centrálnemu bodu použitím WAN konektivity  zabezpečoval v lokalitách s poskytovaním SLA na úrovni 8 hodín na odstránenie poruchy od nahlásenia (Time to repair)v lokalite na zariadení pripájajúcom lokalitu a  na komponentoch centrálneho bodu s ktorým zariadenie v lokalite komunikuje,
3. služby manažmentu a monitoringu riešenia pripojenia lokality k WAN a centrálnych sieťových a bezpečnostných služieb,
4. poskytovanie služieb Service Desk - Helpdesk, Ticketing,
5. služby sieťovej bezpečnosti, vrátane prevádzky služieb centrálneho filtrovania webového obsahu, zabezpečovania centrálneho firewall-u, prevádzky služieb centrálnej ochrany proti DDoS a služieb Security Operations Centre (SOC) a riadenia prístupov používateľov  do sieti LAN a súčasne WLAN,
6. služby riadenia prístupov  do sieti LAN a súčasne WLAN a integrácie na centralizovaný identity management,
7. prevádzka služieb centrálneho pripojenia viacerých lokalít do siete Internet v centrálnom bode,
8. prevádzka služieb centrálnej správy IP adries pripájaných lokalít.

Pre účely tohto verejného obstarávania sa za Používateľa považuje fyzická osoba, ktorá je konečným používateľom služieb poskytovaných uchádzačom. Používateľ zvyčajne interaguje so službami prostredníctvom zariadení, ako sú smartfóny, tablety, počítače a iné komunikačné nástroje.

Uchádzač v zoznamoch poskytnutých služieb (podľa vzorov uvedených v časti C.1 Prílohy týchto súťažných podkladov, Príloha č.10a, Príloha č.10b) uvedie názov odberateľa, názov zákazky, stručný opis plnenia zákazky a lehotu plnenia relevantných pre vyhodnotenie za požadované obdobie podľa zadanej podmienky. Zoznamy sa predkladajú ako sken listinného dokumentu podpísaného štatutárnym zástupcom uchádzača. Verejný obstarávateľ uzná zo zoznamu poskytnutých služieb len tie časti služieb, týkajúce sa predmetu zákazky, ktoré boli poskytnuté v rozhodnom období.

Za vyhlásenie verejného obstarávania sa považuje zverejnenie Oznámenia o vyhlásení verejného obstarávania v Úradnom vestníku Európskej únie.

V prípade, ak uchádzač predloží v zoznamoch poskytnutých služieb aj služby, ktorých poskytovanie presahuje stanovené obdobie, uchádzač v zoznamoch poskytnutých služieb uvedie osobitne služby, ktoré boli poskytnuté v požadovanom období.

V prípade, ak služby, ktorými uchádzač preukazuje splnenie tejto podmienky účasti boli poskytované členom skupiny dodávateľov, resp. členom združenia alebo subdodávateľom, uchádzač uvedie rozsah referencie/zákazky/projektu/plnenia realizovaný samotným členom skupiny dodávateľov, resp. členom združenia alebo subdodávateľom.

4.1.3 Minimálna požadovaná úroveň štandardov a doklady a dokumenty, ktorými uchádzač preukazuje splnenie podmienok účasti týkajúce sa technickej alebo odbornej spôsobilosti podľa § 34 ods. 1 písm. a) zákona:

Uchádzač predloží zoznam poskytnutých služieb za predchádzajúcich tri roky od vyhlásenia verejného obstarávania, ktorý bude preukazovať poskytnutie/poskytovanie služieb so zriadenou výmenou dátovej prevádzky v peeringovom centre v redundantnej konfigurácii s kapacitou 2x200 Gbit/s v trvaní minimálne 12 po sebe nasledujúcich mesiacoch po nezávislých sieťových trasách, pričom redundancia kapacity bola zabezpečovaná na oddelených smerovačoch.

**4.2 § 34 ods. 1 písm. g) zákona:**

Uchádzač preukazuje svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

4.2.1 Minimálna požadovaná úroveň štandardov a doklady a dokumenty, ktorými uchádzač preukazuje splnenie podmienok účasti týkajúce sa technickej alebo odbornej spôsobilosti podľa § 34 ods. 1 písm. g) zákona:

Verejný obstarávateľ požaduje, aby uchádzač preukázal, že na plnení zmluvy sa budú podieľať riadiaci zamestnanci a osoby zodpovedné za poskytnutie služby (ďalej tiež „experti") na minimálne nižšie uvedených riadiacich pozíciách, pričom títo experti musia spĺňať nižšie uvedené minimálne odborné a kvalifikačné podmienky:

**Expert č.1 na pozícii Projektový manažér**

1. minimálne 3-ročná odborná prax v oblasti riadenia projektov,
2. minimálne 2 praktické skúsenosti s riadením projektov, ktoré svojím zameraním pokrývali služby uvedené v 4.1.1 i) nevyhnutne však služby uvedené v 4.1.1 i) písm. e),
3. platný certifikát z odbornosti riadenia projektov a to minimálne na úrovni PRINCE2 Practitioner alebo ekvivalent.

**Expert č.2 na pozícii Špecialista - sieťový inžinier**

1. minimálne 3-ročná odborná prax s vypracovaním detailného návrhu riešenia architektúry, sieťovej infraštruktúry a jej konfigurácie v oblasti implementácie a zriaďovania centralizovaných telekomunikačných služieb.
2. minimálne 3 praktické skúsenosti s navrhovaním/dizajnom a implementáciou centralizovaných sieťových telekomunikačných služieb a centralizovaných prepojov s inými telekomunikačnými poskytovateľmi služieb. Túto požiadavku uchádzač u kľúčového experta preukáže Zoznamom praktických skúseností experta, s uvedením predmetu plnenia, odberateľa.
3. z dôvodu preukázania potrebnej odbornosti v danej problematike verejný obstarávateľ požaduje, aby expert č. 2 disponoval požadovanou odbornosťou, ktorú preukáže okrem odbornej praxe, praktickej skúsenosti aj platným certifikátom. Táto osoba sa bude podieľať na riešení rôznych aspektov problematiky sietí, vrátane smerovania (routing), prepínania (switching), bezpečnosti a ďalších pokročilých úloh vo vzťahu k zabezpečeniu poskytovania služieb sieťovej infraštruktúry, ktorá je predmetom tejto zákazky a návrhu najvhodnejšieho riešenia použitej technológie z dôrazom na QoS (Quality of Service) a plnú funkčnosť, stabilitu a kvalitu riešenia.

Uchádzač musí predložiť dôkaz o úspešnom vykonaní záverečnej skúšky/testu u certifikačnej alebo akreditačnej autority výrobcu alebo výrobcom navrhovanej technológie platný certifikát pre oblasť správy podnikových sietí zahŕňajúci minimálne nasledovný rozsah (kumulatívne):

* + Budovania a správy sieťovej infraštruktúry,
  + Monitorovania siete a zabezpečenia prevádzky,
  + Sieťovej bezpečnosti a riadenia prístupu,
  + Automatizácie a programovateľnosti sieťových prvkov,
  + Pokročilé smerovanie a služby v podnikových sieťach,
  + Návrh a implementácia sieťových riešení,
  + Návrh podnikových sietí vrátane bezdrôtových riešení,
  + Automatizácia a programovanie sieťových riešení.

**Expert č.3 na pozícii Špecialista pre network security**

1. minimálne 3-ročnú odbornú prax v oblasti zaisťovania služieb centralizovanej sieťovej bezpečnosti vo vzdialených LAN a WLAN sieťach a služieb sieťovej bezpečnosti WAN,
2. minimálne 3 praktické skúsenosti v projektoch zahŕňajúcich implementáciu centralizovaných služieb sieťovej bezpečnosti pre rôzne lokality, zaručenie kontinuity služieb a zabezpečenie spoľahlivého a autentifikovaného prístupu pre relevantných používateľov siete.

**Expert č.4 na pozícii – SLA, Monitoring & Reporting Expert a Performance monitoring**

1. minimálne 3-ročnú odbornú prax v pozícii experta pre SLA, Monitoring a reporting v oblasti poskytovania telekomunikačných služieb
2. minimálne 1 praktická skúsenosť na pozícii experta pre monitoring a reporting v oblasti poskytovania telekomunikačných služieb na základe SLA,
3. minimálne 1 praktická skúsenosť na pozícii SLA manažéra pre riadenie kvality služieb, dodržiavania SLA a eskalácie incidentov v oblasti poskytovania telekomunikačných služieb,
4. minimálne 1 praktická skúsenosť na pozícii experta pre performance monitoring v oblasti poskytovania telekomunikačných služieb na základe SLA

**Expert č.5 na pozícii – Analytik pre kybernetickú bezpečnosť**

1. minimálne 3-ročnú odbornú prax v pozícii Analytik pre kybernetickú bezpečnosť
2. minimálne 1 praktická skúsenosť na pozícii Analytika pre kybernetickú bezpečnosť na projektoch v oblasti nasadzovania, správy a prevádzky Intrusion Detection System a súčasne Intrusion Prevention System a súčasne Threat hunting.

**Expert č.6 na pozícii – Špecialista na Identity & Access Management (IAM)**

1. minimálne 3-ročnú odbornú prax v pozícii Špecialista na Identity & Access Management (IAM)
2. minimálne 1 praktická skúsenosť na pozícii špecialistu pre IAM na projektoch s nasadzovaním Identity & Access Management (IAM) pre viac ako 3000 používateľov

**Expert č.7 na pozícii – Sieťový administrátor**

1. minimálne 3-ročnú odbornú prax v pozícii Sieťový administrátor
2. minimálne 1 praktická skúsenosť na pozícii Sieťový administrátor pre siete s viac ako 10 000 používateľmi so zameraním na správu IP adries (DHCP, DNS, IPAM riešenia, IPv4 a IPv6 plánovanie) a konfiguráciu koncových zariadení (routere, switche)
3. minimálne 1 praktická skúsenosť na pozícii Sieťový administrátor pre siete s viac ako 10 000 používateľmi so zameraním na správu konfiguráciu: firewallov a súčasne NAT a súčasne ACL a súčasne VPN a súčasne sieťové politiky,
4. z dôvodu preukázania potrebnej odbornosti v danej problematike verejný obstarávateľ požaduje, aby expert č. 7 disponoval požadovanou odbornosťou, ktorú preukáže okrem odbornej praxe, praktickej skúsenosti aj nižšie uvedenými platnými certifikátmi. Táto osoba sa bude podieľať na riešení rôznych aspektov sietí, bezpečnosti a ďalších pokročilých úloh vo vzťahu k zabezpečeniu poskytovania služieb sieťovej infraštruktúry ktoré sú predmetom zákazky a návrhu najvhodnejšieho riešenia implementácie technológie.

Uchádzač musí predložiť dôkaz o úspešnom vykonaní záverečnej skúšky/testu u certifikačnej alebo akreditačnej autority výrobcu alebo výrobcom navrhovanej technológie:

Platný certifikát, alebo certifikáty, ktoré preukazujú kompetenciu v problematike pokročilej správy sietí pre oblasti:.

* Architektúry IPv4 a IPv6, konfigurácie smerovania a prechodových mechanizmov medzi protokolmi.
* implementácia a správa podnikových sietí, vrátane prepínania (switching), smerovania (routing) a segmentácie siete (WLAN, VRF).
* monitorovanie siete, detekcia problémov a riešením výpadkov s využitím nástrojov na správu a diagnostiku siete.
* Implementácia sieťových bezpečnostných politík, ochrana proti hrozbám a riadenie prístupu (ACL, NAC).
* Konfigurácia a správa firewallov, VPN riešení a systémov detekcie a prevencie narušenia (IDS/IPS).
* Používanie skriptovania a automatizačných nástrojov na správu a optimalizáciu siete
* Pokročilé smerovanie a služby v podnikových sieťach.

Jednotlivé čiastkové podmienky účasti na expertov sa preukazujú nasledovným spôsobom:

* podmienka na odbornú prax sa preukazuje vlastnoručne podpísaným profesijným životopisom alebo ekvivalent (sken),
* podmienka na praktické skúsenosti sa preukazuje vlastnoručne podpísaným zoznamom praktických skúseností experta (sken),
* podmienka na certifikát alebo osvedčenie sa preukazuje skenom platného certifikátu alebo osvedčenia a jeho úradným prekladom do štátneho jazyka. Verejný obstarávateľ akceptuje doklad uvedený aj v českom jazyku.

Verejný obstarávateľ požaduje predložiť nasledujúce doklady:

Splnenie minimálnej požadovanej úrovne štandardov podľa ods. 4.2.1 uchádzač preukáže predložením nasledovných dokladov za každého experta (podľa vzoru uvedeného v časti C.1 Prílohy týchto súťažných podkladov (Príloha č.11):

1. Vlastnoručne podpísaného profesijného životopisu alebo ekvivalentného dokladu, v ktorom každý expert uvedie:
2. svoje meno a priezvisko,
3. súčasného zamestnávateľa,
4. získané certifikáty a absolvované skúšky a školenia,
5. vlastnoručný podpis experta.
6. Vlastnoručne podpísaný Zoznam praktických skúseností experta
7. názov a sídlo odberateľa,
8. lehoty plnenia (od do mesiac/e a rok/ y),
9. pozíciu ktorú zastávali,
10. názov projektu,
11. určenie rozsahu prác za ktoré bol zodpovedný
12. kontaktnú osobu zo strany odberateľa (meno, tel. č. alebo mailová adresa).
13. Príslušného platného certifikátu alebo dokladu o absolvovaní skúšky tak, ako je uvedené jednotlivo pri každom expertovi, ku ktorému sa platný certifikát alebo doklad o absolvovaní skúšky vyžaduje. Verejný obstarávateľ na vysvetlenie uvádza, že ak nie je v súťažných podkladoch uvedené inak, v prípade preukázania splnenia podmienok účasti týkajúcich sa certifikátov pre jednotlivých expertov, u ktorých sa požaduje predložiť certifikát verejný obstarávateľ nebude akceptovať účasť na školení a požaduje predloženie riadneho a vydaného certifikátu v zmysle podmienok konkrétnej certifikačnej alebo akreditačnej autority (vo väčšine prípadov úspešne absolvovanými záverečnými testami po absolvovaní školení), pokiaľ na vydanie certifikátu v zmysle podmienok konkrétnej certifikačnej alebo akreditačnej autority nepostačuje účasť na školení. Verejný obstarávateľ ďalej uvádza, že pokiaľ v čase po vyhlásení tohto verejného obstarávania (tzn. po uverejnení oznámenia o vyhlásení verejného obstarávania v Dodatku k Úradnému vestníku Európskej únie alebo vo Vestníku verejného obstarávania podľa toho, ktorá skutočnosť nastane skôr) rozhodne konkrétna certifikačná alebo akreditačná autorita o ukončení platnosti niektorého z požadovaných certifikátov, resp. o jeho nahradení novým certifikátom v zmysle podmienok konkrétnej certifikačnej alebo akreditačnej autority, verejný obstarávateľ uzná tak certifikát, ktorý v zmysle rozhodnutia certifikačnej alebo akreditačnej autority v čase po vyhlásení tohto verejného obstarávania stratil platnosť, ako aj nový/é certifikát/y, ktorý/é ho v zmysle podmienok akreditačnej a certifikačnej autority nahradil/i.

Uchádzač môže preukázať splnenie vyššie uvedených v bode 4.2.1. podmienok účasti podľa § 34 ods. 1 písm. g) zákona aj jednou osobou.

**4.3 Podľa § 34 ods. 1 písm. d) zákona.**

Verejný obstarávateľ požaduje predložiť nasledujúce doklady:

4.4.1 Platný certifikát o zavedení systému manažérstva kvality podľa normy **ISO 9001** v oblasti IKT vydaný nezávislou inštitúciou **alebo ekvivalent**

Uchádzač predloží doklad podľa § 35 zákona vo väzbe na podmienku účasti podľa § 34 ods. 1 písm. d) zákona, ktorým bude certifikát v oblasti zabezpečenia kvality podľa normy ISO 9001 pre oblasť poskytovania predmetu zmluvy. pričom tento certifikát musí vychádzať zo slovenských technických noriem a z noriem členských štátov Európskych štátov spoločenstva. Verejný obstarávateľ vyžaduje predložiť originál alebo úradne osvedčenú kópiu (sken). Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

4.4.2 Platný certifikát o zavedení systému manažérstva informačnej bezpečnosti podľa normy **ISO 27001** v oblasti IKT, vydaný nezávislou inštitúciou **alebo ekvivalent**. Uchádzač môže využiť systémy manažérstva informačnej bezpečnosti v oblasti IKT vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

4.4.3 Platný certifikát o zavedení systému riadenia služieb podľa normy ISO/IEC **20000** v oblasti IKT, vydaný nezávislou inštitúciou **alebo ekvivalent**. Uchádzač môže využiť systémy manažérstva riadenia služieb v oblasti IKT vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

4.4 **§ 34 ods. 1 písm. h) zákona:**

Verejný obstarávateľ požaduje predložiť podľa § 36 zákona v nadväznosti na § 34 ods. 1 písm. h) zákona požaduje predložiť certifikát systému environmentálneho manažérstva podľa normy **ISO 14001** v oblasti IKT **alebo ekvivalent**.

Verejný obstarávateľ uzná ako rovnocenný certifikát systému environmentálneho manažérstva vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o opatreniach v oblasti environmentálneho manažérstva predložené uchádzačom, ktorými preukáže, že ním navrhované opatrenia sú rovnocenné opatreniam požadovaným v rámci príslušného systému environmentálneho manažérstva alebo príslušnej normy environmentálneho manažérstva.

Základným zámerom normy 14001 je podpora ochrany životného prostredia a prevencia znečisťovania. Norma kladie dôraz na dodržiavanie legislatívnych požiadaviek týkajúcich sa jednotlivých zložiek životného prostredia (voda, ovzdušie, pôda, odpady, ochrana prírody). Základom je identifikácia všetkých možných environmentálnych aspektov, ktoré majú vplyv na životné prostredie. Organizácia určí, čím životné prostredie zaťažuje a hľadať vhodné metódy k postupnému znižovaniu negatívnych vplyvov do životného prostredia.

Investícia ráta s maximalizáciou životného cyklu digitálneho vybavenia v súlade so “zeleným” verejným obstarávaním” (GPP), aby sa znížili negatívne vplyvy na životné prostredie

Všetky opatrenia v komponente 7. Vzdelávanie pre 21. storočie sú pripravované a realizované tak, aby plne rešpektovali zásadu „výrazne nenarušiť“ v žiadnom zo šiestich environmentálnych cieľov podľa nariadenia o taxonómii. Pri investíciách do materiálového vybavenia a digitalizácie sa budú dodržiavať podmienky “zeleného” verejného obstarávania (GPP). Princíp bol overený pre jednotlivé aktivity plánované na realizáciu.

4.5 **§ 34 ods. 1 písm. j) zákona:**

požadovaná úroveň štandardov a doklady a dokumenty, ktorými uchádzač preukazuje splnenie podmienok účasti týkajúce sa technickej alebo odbornej spôsobilosti podľa § 34 ods. 1 písm. j) ZVO.

Uchádzač preukazuje preložením údajov o strojovom, prevádzkovom alebo technickom vybavení, ktoré má uchádzač k dispozícií na uskutočnenie stavebných prác alebo na poskytnutie služby.

Uchádzač musí mať zriadenú priamu výmenu internetovej prevádzky v peeringovm centre SIX so sieťami iných poskytovateľov elektronických komunikačných služieb s použitím vlastného čísla autonómneho systému, s minimálnou kapacitou v redundantnej konfigurácii 2x100 Gbit/s po nezávislých trasách, pričom redundancia kapacity je zabezpečovaná na oddelených smerovačoch.

Forma preukazovania splnenia podmienky účasti:

* Sken zmluvy o fyzickom prepojení v peeringovom centre SIX a
* Výpis štatistík pre preukázanie využitia prepojenia v prevádzke.

V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie podmienok účasti týkajúcich sa technickej alebo odbornej spôsobilosti za všetkých členov skupiny spoločne.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku § 34 ods. 1 písm. g) zákona, uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.

Doklady a dokumenty, ktorými uchádzač preukazuje svoju technickú alebo odbornú spôsobilosť sa predkladajú v slovenskom jazyku a môžu sa predkladať aj v českom jazyku. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do slovenského jazyka.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

### JEDNOTNÝ EURÓPSKY DOKUMENT

5.1 Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona.

5.2 Vyplnená Časť I. Informácie týkajúce sa postupu verejného obstarávania a verejného obstarávateľa alebo obstarávateľa jednotného európskeho dokumentu (t. j. strana č. 3 Prílohy 2 k Vykonávaciemu nariadeniu Komisie EÚ 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie) vo formáte .pdf (uvedený v časti C.1 Prílohy týchto súťažných podkladov .

5.3 Pre vyplnenie a opätovné použitie jednotného európskeho dokumentu je možné využiť bezplatnú službu dostupnú na webovom sídle Úradu pre verejné obstarávanie https://www.uvo.gov.sk/jednotny-europsky-dokument-pre-verejne-obstaravanie-602.html a na webovom sídle Európskej komisie <https://ec.europa.eu/tools/espd?lang=sk>.

5.4 Verejný obstarávateľ upozorňuje uchádzačov, aby si do jednotného európskeho dokumentu preniesli, resp. prepísali údaje uvedené v časti C.1 Prílohy týchto súťažných obsahujúce informácie týkajúce sa postupu verejného obstarávania a identifikácie verejného obstarávateľa.

5.5 Verejný obstarávateľ vyhlasuje, že obmedzuje informácie požadované na podmienky účasti (týkajúce sa Časti IV: Podmienky účasti oddiel A až D jednotného európskeho dokumentu) na jednu otázku s odpoveďou áno alebo nie (**α: Globálny údaj pre všetky podmienky účasti),** t.j. či hospodárske subjekty spĺňajú všetky požadované podmienky účasti bez toho, aby bolo potrebné vyplniť iné oddiely Časti IV: Podmienky účasti jednotného európskeho dokumentu.

Verejný obstarávateľ umožňuje vyplniť oddiel α Globálny údaj pre všetky podmienky účasti časti IV. Hospodársky subjekt.

5.6 Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden jednotný európsky dokument.

5.7 Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným/i samostatným/i jednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity uchádzač využíva na preukázanie splnenia podmienok účasti.

5.8 V prípade, ak uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami za každého člena skupiny dodávateľov.